**Ugovor o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020.**

**<*Referentni broj Ugovora o* *dodjeli bespovratnih sredstava>***

**<*Naziv projekta>***

("Ugovor ododjeli bespovratnih sredstava", u daljnjem tekstu: Ugovor)

Ministarstvo kulture i medija

(Posredničko tijelo razine 1, u daljnjem tekstu: PT1)

Runjaninova 2

10 000 Zagreb

OIB: 37836302645

i

Nacionalna zaklada za razvoj civilnoga društava

(Posredničko tijelo razine 2, u daljnjem tekstu: PT2),

Štrigina 1a

10 000 Zagreb

OIB: 56203195550

zajednički obuhvaćeni pojmom PT-ovi,

s jedne strane, i

korisnik bespovratnih sredstava iz Europskog socijalnog fonda

<Puni službeni naziv i adresa Korisnika>

<Pravni oblik>

<OIB - Osobni identifikacijski broj >

(u daljnjem tekstu: Korisnik)

s druge strane,

(u daljnjem tekstu: Strane) složile su se kako slijedi:

**Posebni uvjeti Ugovora**

**Članak 1. – Svrha**

1.1 Svrha ovog Ugovora je dodjela bespovratnih sredstava Korisniku u svrhu provedbe projekta pod nazivom: <*naziv Projekta>* (u daljnjem tekstu: Projekt) opisanog u Prilogu I ovih Posebnih uvjeta: Prijavni obrazac A ovih Posebnih uvjeta, koji je sastavni dio ovog Ugovora.

1.2 Bespovratna sredstva se dodjeljuju Korisniku u skladu s uvjetima utvrđenima u Općim uvjetima i u ovim Posebnim uvjetima Ugovora, za koje Korisnik ovim putem izjavljuje da ih je u cijelosti primio na znanje i prihvatio.

1.3 Korisnik se obvezuje provesti Projekt u skladu s opisom i opsegom Projekta u skladu s točkom 13.1 ovih Posebnih uvjeta Ugovora, Općim uvjetima ugovora te naknadnim izmjenama Ugovora.

**Članak 2. – Provedba i financijsko razdoblje Projekta**

2.1 Ovaj Ugovor stupa na snagu datumom potpisa posljednje Strane te ostaje na snazi do izvršenja svih obaveza ugovornih Strana[[1]](#footnote-2).

2.2 Razdoblje provedbe Projekta započinje datumom zadnjeg potpisa ugovora te traje <…> mjeseci.[[2]](#footnote-3)

2.3 Razdoblje financiranja[[3]](#footnote-4) započinje stupanjem Ugovora na snagu i završava dana <…>.

2.4 Razdoblje prihvatljivosti izdataka[[4]](#footnote-5) Projekta je od datuma stupanja Ugovora na snagu do 60 dana nakon završetka razdoblja provedbe Projekta.

2.5 Završni zahtjev za nadoknadom sredstava i Završno izvješće podnose se PT-u 2 u roku od 30 kalendarskih dana od isteka razdoblja provedbe projekta

2.6 U skladu s člankom 14.4. Općih uvjeta, Korisnik može podnositi Zahtjeve za nadoknadom sredstava (u daljnjem tekstu: ZNS) u roku 15 dana od isteka svaka 3 mjeseca od sklapanja Ugovora ili češće na zahtjev PT2.

**Članak 3. – Iznos bespovratnih sredstava, postotak financiranja Projekta i uređenje plaćanja**

3.1 Ukupna vrijednost projekta iznosi <…> kuna.

3.2 Ukupni prihvatljivi troškovi iznose <…> kuna, kao što je utvrđeno u Prilogu I Prijavni obrazac A, a u skladu s Općim uvjetima Ugovora.

3.3 Dodjeljuju se bespovratna sredstva u iznosu od <…> kuna, što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.1 ovog članka. Bespovratna sredstva osigurana su iz Državnog proračuna Republike Hrvatske (15 %) i iz Europskog socijalnog fonda (85 %).

Iznosi bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s člankom 18. Općih uvjeta Ugovora.

Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovoran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.4 Korisnik može podnositi zahtjeve za nadoknadom sredstava (ZNS) za već plaćene izdatke (metoda nadoknade) ili prije nego što je izdatke isplatio (metoda plaćanja), pri čemu metodu plaćanja može koristiti tek od trenutka poravnanja iznosa isplaćenog predujma, ukoliko je isti zatražio, s nastalim troškovima. Metodu plaćanja moguće je koristiti samo za troškove nabave vozila za pokretne knjižnice i pripadajuće opreme potrebne za stavljanje vozila u funkciju pokretne knjižnice. U skladu s člankom 5.6. Općih uvjeta, PT2 će izvršiti ex-ante provjeru dokumentacije nabave za sve troškove koje je moguće potraživati metodom plaćanja.

3.5 Korisnik ima pravo zatražiti plaćanje predujma. Ukupni iznos predujma ne može biti viši od <… > kuna (40 % ukupno ugovorenih bespovratnih sredstava Projekta koja ne podliježu metodi plaćanja).

*(Nije primjenjivo ako je Korisnik ujedno korisnik Državnog proračuna unutar sustava Državne riznice.)*

3.6 Ako Korisnik ne postupa u skladu s odlukom PT-a 1 kojom je naložen povrat sredstava i/ili je bankovni račun Korisnika blokiran zbog prisilne naplate potraživanja ili drugih razloga, u odnosu na Korisnika se obustavljaju daljnje isplate iz točke 3.3 ovog članka, koje vrši PT1 ili se po odluci PT-a 1 iznos koji je Korisnik trebao vratiti odbija od iznosa daljnjih plaćanja.

(Nije primjenjivo ako je Korisnik ujedno korisnik Državnog proračuna unutar sustava Državne *riznice.)*

3.7 Za proračunske korisnike koji posluju preko jedinstvenog računa Državnog proračuna, a koji su ujedno i korisnici projekata, nije predviđeno izvršenje plaćanja od strane PT1. Korisnici izvršavaju plaćanja sa svojih proračunskih pozicija na kojima su osigurali sredstva sukladno Uputi za izradu financijskih planova proračunskih i izvanproračunskih korisnika Državnog proračuna Ministarstva financija i Zakonu o izvršavanju Državnog proračuna. PT2 odobrava prihvatljive troškove te o odobrenom iznosu obavještava korisnika i UT/PT1. U slučaju manje odobrenog iznosa, Korisnik izvršava odgovarajuću korekciju u Financijskom informatičkom sustavu Državne riznice (FIS DR) u skladu s uputama koje donosi Ministarstvo financija.

3.8 Proračunskim korisnicima Državnog proračuna koji ne posluju preko jedinstvenog računa Državnog proračuna (proračunski korisnici 3. razred), a koji su korisnici projekata, prenose se sredstva sukladno Uputi za izradu financijskih planova proračunskih i izvanproračunskih korisnika Državnog proračuna Ministarstva financija.

**Članak 4. – Partneri**

4.1 Projekt će provesti Korisnik i sljedeći partneri:

4.1.1 <*Navesti puni naziv partnera i njegov OIB* >;

**Članak 5. – Neprihvatljivi izdatci**

U neprihvatljive izdatke spadaju:

* kamate na dug,
* ulaganja u kapital ili kreditna ulaganja,
* porez na dodanu vrijednost (PDV) za koji Korisnik ima mogućnost povrata (povrativi PDV),
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika,
* kupnja korištene opreme i vozila
* kupnja vozila izuzev vozila koja će biti u funkciji pokretnih knjižnica (bibliobusa, bibliokombija ili bibliokamiona),
* kupnja opreme osim opreme potrebne za stavljanje vozila u funkciju pokretne knjižnice,

kupnja opreme koja se koristi u svrhu upravljanja projektom,

troškovi pisanja scenarija, razvoja, produkcije, distribucije i promicanja audiovizualnih djela

* neprihvatljivi troškovi sukladno primjenjivoj Uputi o prihvatljivosti troškova plaća i troškova povezanih s radom u okviru Europskog socijalnog fonda u Republici Hrvatskoj, objavljenoj na internetskoj stranici ESF-a [www.esf.hr](http://www.esf.hr) ,
* kazne, financijske globe i troškovi sudskih sporova,
* gubici zbog fluktuacija valutnih tečaja i provizija na valutni tečaj,
* bankovni troškovi za otvaranje i vođenje računa, naknade za financijske transfere i druge pristojbe u potpunosti financijske prirode,
* neizravni troškovi projekta koji premašuju vrijednost od 15 % prihvatljivih izravnih troškova osoblja,
* troškovi vezani uz radionice, seminare, konferencije, kongrese i druge oblike usavršavanja povezane s upravljanjem projektom i administracijom osim onih u organizaciji posredničkih tijela kao ugovornih strana,
* troškovi koji su već bili financirani iz javnih izvora, odnosno troškovi koji se u razdoblju provedbe Projekta financiraju iz drugih izvora,
* drugi troškovi koji nisu u neposrednoj povezanosti sa sadržajem i ciljevima Projekta,
* kupnja infrastrukture, zemljišta i nekretnina,
* troškovi održavanja/zamjena i amortizacije,
* troškovi kupnje i najma opreme koji nisu povezani s provedbom projektnih aktivnosti,
* standardne veličine jediničnih troškova, fiksni iznosi koji nisu veći od 100.000,00 EUR javnog doprinosa, financiranje primjenom fiksnih stopa (izuzev primjene fiksne stope u visini od 15 % izravnih troškova osoblja), utvrđeno primjenom postotka na jednu ili više utvrđenih kategorija troškova,
* izdaci povezani s uslugom revizije Projekta koju nabavlja Korisnik,
* izdatak koji ispunjava uvjete za potporu iz EFRR-a,
* izdaci jamstava koja izdaje banka ili druga financijska institucija,
* otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu,
* plaćanje neoporezivih bonusa zaposlenika,
* upravne pristojbe,
* troškovi podugovaranja (nabava dobara, usluga, radova) samih Korisnika i/ili partnera
* troškovi dodatnog dohotka za obavljanje poslova vezanih za Projekt na temelju ugovora o djelu zaposlenika Korisnika i/ili partnera koji istovremeno svoju redovnu plaću primaju na temelju ugovora o radu,
* jubilarne nagrade i naknade za odvojeni život,
* naknade plaća za vrijeme privremene nesposobnosti za rad zbog bolesti ili ozljede i privremene spriječenosti obavljanja rada zbog određenog liječenja ili medicinskog ispitivanja koje se ne može obaviti izvan radnog vremena osiguranika na teret sredstava Hrvatskog zavoda za zdravstveno osiguranje,
* jednokratne naknade i potpore koje čine materijalno pravo radnika a koje se ostvaruju temeljem nastanka okolnosti za koje se dodjeljuju i ne isplaćuju se svim zaposlenicima korisnika (u slučaju smrti člana uže obitelji, za novorođeno dijete, zbog bolovanja zaposlenika duljeg od 90 dana, dar za djecu i slično),
* operativni troškovi osim dozvoljenih neizravnih troškova,
* trošak potvrde (solemnizacije) bjanko zadužnice,
* troškovi plaća i povezanih troškova osoba koje su kontinuirano uključene u provedbu projektnih aktivnosti ili upravljanje i administraciju Projektom te promidžbu i vidljivost koji nisu u skladu s pozitivnim propisima nacionalnog zakonodavstva i važećom Uputom o prihvatljivosti troškova plaća i troškova povezanih s radom u okviru Europskog socijalnog fonda 2014.-2020.,
* doprinosi u naravi u obliku izvršavanja radova ili osiguravanja roba, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti.

**Članak 6. – Mjere osiguravanja javnosti i vidljivosti**

6.1 Na zahtjev PT-a 1 i PT-a 2 Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u članku 8. Općih uvjeta Ugovora.

**Članak 7. – Upravljanje projektnom imovinom**

7.1 Imovina koja je stečena u Projektu mora se koristiti u skladu s opisom Projekta sadržanim u Prilogu I ovih Posebnih uvjeta Ugovora.

7.2 Vlasništvo nad vozilom namijenjenim osiguranju usluge pokretne knjižnice i pripadajućom opremom, financiranima iz proračuna Projekta, Korisnik ne može prenijeti na projektne partnere ili treće osobe tijekom razdoblja provedbe Projekta, niti u razdoblju kraćem od pet (5) godina, počevši od dana izvršenja završnog plaćanja na Projektu. Tijekom navedenog razdoblja Korisnik također ne može promijeniti svrhu navedenog vozila i pripadajuće opreme u odnosu na namjenu definiranu u Prilogu I ovih Posebnih uvjeta Ugovora.

7.3. Tijekom razdoblja provedbe projekta, Korisnik mora osigurati, u skladu s važećim propisima, vozilo namijenjeno pružanju usluge pokretne knjižnice koje je financirano iz proračuna Projekta.

7.4. Posredničko tijelo razine 2 može provesti kontrole na licu mjesta kako bi se utvrdilo koriste li se vozila nabavljena u okviru Projekata u svrhu osiguranja usluge pokretne knjižnice (bibliobus, bibliokombi ili bibliokamion). Ukoliko se utvrdi da se nabavljene pokretne knjižnice (bibliobus, bibliokombi ili bibliokamion) ne koriste za aktivnosti za koje su inicijalno nabavljene/financirane, izvršit će se financijske korekcije za neamortiziranu vrijednost pokretnih knjižnica (bibliobus, bibliokombi ili bibliokamion) od trenutka za koji se utvrdi da su se prestale koristiti u svrhu i namjenu za koju su kupljene.

Neamortizirana vrijednost predstavlja razliku između nabavne vrijednosti i akumulirane vrijednosti amortizacije do trenutka za koji se utvrdi da se pokretna knjižnica (bibliobus, bibliokombi ili bibliokamion) prestala koristiti u svrhu i namjenu za koju je kupljena.

**Članak 8. – Prihvatljivi izdaci i primjena pojednostavljenih troškovnih opcija**

Izdaci prihvatljivi za financiranje u okviru Projekta su:

1. izravni troškovi osoblja
2. ostali izravni troškovi
3. neizravni troškovi, koji ukupno ne prelaze 15 % prihvatljivih izravnih troškova osoblja.

**Članak 9. – Izravni troškovi osoblja**

9.1 Prihvatljivi izravni troškovi osoblja su:

* izravni troškovi rada koji imaju obilježja radnog odnosa (temelje se na npr. ugovoru o radu ili sl. dokumentu, a nastanak troška se dokazuje platnom listom). Prihvatljivi izravni troškovi osoblja uključuju ukupne naknade za obavljeni rad osoblja koje je izravno uključeno u provedbu Projekta i pojedinih aktivnosti (npr. voditelja Projekta, administratora) odnosno izravno doprinose ostvarenju jednog ili više ciljeva Projekta i to prema udjelu radnog vremena koje osoba provodi na provedbi projektnih aktivnosti (uključujući sve pripadajuće poreze i prireze, doprinose iz plaće i na plaću, dodatke na plaću koji proizlaze iz zakona, propisa i/ili internih akata organizacija/institucija, a dodjeljuju se temeljem radnog odnosa; prihvatljive naknade troškova prema odredbama Pravilnika o porezu na dohodak (NN 10/17, 128/17, 106/18, 01/19, 80/19, 1/20, 74/20) - prijevoz, prigodne nagrade/naknade radniku u stvarno isplaćenom iznosu, a najviše do neoporezivog godišnjeg iznosa, naknade plaće za koje poslodavac ne može dobiti povrat iz drugih izvora (npr. bolovanje do 42 dana); druge osobne primitke u skladu s važećim radnim zakonodavstvom a sukladno važećoj Uputi o prihvatljivosti troškova plaća i troškova povezanih s radom u okviru Europskog socijalnog fonda u Republici Hrvatskoj 2014. – 2020.[[5]](#footnote-6) i
* ugovori o uslugama za vanjsko osoblje između poslodavca i fizičke osobe ukoliko ugovori nisu potpisani u okviru postupaka javnih nabava te ako isključivo identificiraju troškove za rad, a isplaćuju se osoblju za obavljeni rad izravno povezan s projektom.

9.2 Prihvatljivost izravnih troškova osoblja u provedbi Ugovora utvrđivat će se sukladno primjenjivoj Uputi o prihvatljivosti troškova plaća i troškova povezanih s radom u okviru Europskog socijalnog fonda u Republici Hrvatskoj objavljenoj na internetskoj stranici ESF-a [www.esf.hr](http://www.esf.hr) .

9.3 Izravni troškovi osoblja obračunavaju se metodom stvarno nastalih troškova te ih je tijekom provedbe Projekta potrebno dokazati prilaganjem popratne dokumentacije Zahtjevu za nadoknadu sredstava.

**Članak 10. - Ostali prihvatljivi troškovi (ostali izravni troškovi i neizravni troškovi) i primjena pojednostavljenih troškovnih opcija za obračun neizravnih troškova**

10.1 U okviru skupine aktivnosti A, neizravni troškovi se obračunavaju fiksnom stopom u visini 15 % prihvatljivih izravnih troškova osoblja sukladno Uredbi (EU, Euratom) br. 2018/1046. (članak 272. Izmjene Uredbe EU br. 1303/2013., stavak 29. Članak 68. Financiranje uz primjenu fiksne stope za neizravne troškove za bespovratna sredstva i povratnu pomoć, točka (b), tj. neizravni troškovi iznose 15 % prihvatljivih izravnih troškova osoblja.

10.2 Za neizravne troškove Projekta PT2 neće provoditi provjere dokazne dokumentacije navedene u točki 17.4 Općih uvjeta tijekom provjera i odobravanja zahtjeva za nadoknadnom sredstava, međutim, Korisnik je dužan za vrijeme trajanja Ugovora o dodjeli bespovratnih sredstava izvršiti sva plaćanja, poštivati odredbe Pravilnika o prihvatljivosti izdataka u okviru Europskog socijalnog fonda te sve relevantne odredbe nacionalnog i europskog zakonodavstva u smislu troškova i izdataka nastalih prilikom provedbe Projekta.

10.3 Ostali izravni troškovi su oni troškovi koji su u izravnoj vezi s ostvarenjem jednog ili više ciljeva Projekta, odnosno izravno su povezani s pojedinačnom aktivnosti Projekta i ta se veza može dokazati, a nisu izravni troškovi osoblja koji su opisani u članku 9. ovih Posebnih uvjeta Ugovora.

10.4 Izravni troškovi se obračunavaju metodom stvarno nastalih troškova, što znači da ih je tijekom provedbe potrebno pravdati prilaganjem popratne dokumentacije ili uvidom u istu.

**Članak 11. – Ostali uvjeti**

11.1 Korisnik je tijekom provedbe Projekta dužan izvještavati o pokazateljima koji su definirani člankom 6., točkom 6.1 Općih uvjeta. S dostavom ZNS-a, sukladno članku 14. Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II), Korisnik mora osigurati dokazne dokumente o pripadnosti sudionika ciljanim skupinama i ispunjenju pokazatelja kako slijedi:

**Djeca i mladi do 25 godina**

**Za osobe do 18 godina starosti**

Rodni list ili drugi jednako vrijedan službeni dokument u kojem je naveden datum rođenja temeljem kojeg se utvrđuje dob sudionika/ica pri ulasku u aktivnost,

Suglasnost roditelja/skrbnika za sudjelovanje osobe mlađe od 18 godina (maloljetnika) u projektnim aktivnostima te potpisivanje maloljetnih osoba na potpisnim listama.

Potpisna lista ili izvezeni dokument iz *online* aplikacije pomoću koje se provodi svaka pojedina participativna aktivnost čitanja i razvoja čitalačkih kompetencija za pripadnike ciljnih skupina, iz koje je vidljiv identitet sudionika koji se ubrajaju u pokazatelj (snimka zaslona računala ili prijepis povijesti čavrljanja (*chat*).

**Za osobe od navršenih 18 do 25 godina starosti**

Preslika osobne iskaznice ili drugi jednakovrijedan službeni dokument u kojem je naveden datum rođenja temeljem kojeg se utvrđuje dob sudionika/ica pri ulasku u aktivnost,

Potpisna lista ili izvezeni dokument iz *online* aplikacije pomoću koje se provodi svaka pojedina participativna aktivnost čitanja i razvoja čitalačkih kompetencija za pripadnike ciljnih skupina, iz koje je vidljiv identitet sudionika koji se ubrajaju u pokazatelj (snimka zaslona računala ili prijepis povijesti čavrljanja (*chat*).

**Osobe starije od 54 godine**

Preslika osobne iskaznice ili drugi jednakovrijedan službeni dokument u kojem je naveden datum rođenja temeljem kojeg se utvrđuje dob sudionika/ica pri ulasku u aktivnost,

Potpisna lista ili izvezeni dokument iz *online* aplikacije pomoću koje se provodi svaka pojedina participativna aktivnost čitanja i razvoja čitalačkih kompetencija za pripadnike ciljnih skupina, iz koje je vidljiv identitet sudionika koji se ubrajaju u pokazatelj (snimka zaslona računala ili prijepis povijesti čavrljanja (*chat*).

**Nezaposleni, uključujući dugotrajno nezaposlene**

Potvrda o vođenju u evidenciji HZZ-a

Potpisna lista ili izvezeni dokument iz *online* aplikacije pomoću koje se provodi svaka pojedina participativna aktivnost čitanja i razvoja čitalačkih kompetencija za pripadnike ciljnih skupina, iz koje je vidljiv identitet sudionika koji se ubrajaju u pokazatelj (snimka zaslona računala ili prijepis povijesti čavrljanja (*chat*).

**Osobe s invaliditetom**

Nalaz, rješenje ili mišljenje relevantnog tijela vještačenja o vrsti oštećenja ili potvrda o upisu u Hrvatski registar osoba s invaliditetom

Potpisna lista ili izvezeni dokument iz *online* aplikacije pomoću koje se provodi svaka pojedina participativna aktivnost čitanja i razvoja čitalačkih kompetencija za pripadnike ciljnih skupina, iz koje je vidljiv identitet sudionika koji se ubrajaju u pokazatelj (snimka zaslona računala ili prijepis povijesti čavrljanja (*chat*).

**Pripadnici romske i drugih nacionalnih manjina**

Rodni list ili Izvadak iz registra birača iz kojeg je vidljiva pripadnost nacionalnoj manjini ili

Izjava ovjerena kod javnog bilježnika o pripadnosti nacionalnoj manjini

Potpisna lista ili izvezeni dokument iz *online* aplikacije pomoću koje se provodi svaka pojedina participativna aktivnost čitanja i razvoja čitalačkih kompetencija za pripadnike ciljnih skupina, iz koje je vidljiv identitet sudionika koji se ubrajaju u pokazatelj (snimka zaslona računala ili prijepis povijesti čavrljanja (*chat*).

**Broj aktivnosti za podizanje svijesti/javne kampanje – pokazatelj obavezan za projekte koji, sukladno Prilogu I ovih Posebnih uvjeta, uključuju aktivnosti Elementa 2**

Dokazi u formi medijskih izvadaka, fotografija s događanja, potpisnih lista promotivnih i informativnih događaja i sl.

11.2 Korisnik podatke o pokazateljima iz prethodnog stavka dostavlja PT-u 2 u skladu s člankom 6., točkom 6.2 Općih uvjeta te u skladu s „Uputom za nositelje projekta“, koju Korisniku dostavlja PT2.

11.3 U skladu s točkom 19.8 Općih uvjeta, PT2 nakon provedene provjere završnog ZNS-a određuje financijsku korekciju te Korisniku umanjuje konačan iznos financiranja (iznos utvrđen za plaćanje Korisniku po završetku Projekta, a za cijelo razdoblje trajanja Projekta) kako slijedi:

* za 10 % za kumulativno neostvarene ciljane vrijednosti pokazatelja Operativnog programa „CO06 Mlađi od 25 godina“, „CO07 Stariji od 54 godine“, „CO01 Nezaposleni, uključujući dugotrajno nezaposlene“, „SO207 Broj sudionika pripadnika romske i drugih nacionalnih manjina“, „CO16 Sudionici s invaliditetom“ i „SO201 broj aktivnosti za podizanje svijesti/javne kampanje“ veće od 15 % do i uključujući 30 % od Ugovorom utvrđenih vrijednosti;
* za 20 % za kumulativno neostvarene ciljane vrijednosti pokazatelja Operativnog programa „CO06 Mlađi od 25 godina“, „CO07 Stariji od 54 godine“, „CO01 Nezaposleni, uključujući dugotrajno nezaposlene“, „SO207 Broj sudionika pripadnika romske i drugih nacionalnih manjina“, „CO16 Sudionici s invaliditetom“ i „SO201 broj aktivnosti za podizanje svijesti/javne kampanje“ veće od 30 % do i uključujući 50 % od Ugovorom utvrđenih vrijednosti;
* za 30 % za kumulativno neostvarene ciljane vrijednosti pokazatelja Operativnog programa „CO06 Mlađi od 25 godina“, „CO07 Stariji od 54 godine“, „CO01 Nezaposleni, uključujući dugotrajno nezaposlene“, „SO207 Broj sudionika pripadnika romske i drugih nacionalnih manjina“, „CO16 Sudionici s invaliditetom“ i „SO201 broj aktivnosti za podizanje svijesti/javne kampanje“ veće od 50 % od Ugovorom utvrđenih vrijednosti.

11.4 Korisnik je obavezan izvršavati obavezu iz članka 13.1 Općih uvjeta koja se odnosi na podnošenje izvješća nakon provedbe Projekta u razdoblju od 5 godina nakon završetka provedbe Projekta i to u prosincu tekuće godine za svaku pojedinu godinu.

11.5 Sudionicima projektnih aktivnosti ne smije se naplaćivati sudjelovanje u projektnim aktivnostima. Ukoliko Korisnik i/ili, ako je primjenjivo, partner/i sudionicima naplate sudjelovanje u projektnih aktivnostima, ukupan iznos dodijeljenih bespovratnih sredstava iz članka 3.3 ovog Ugovora bit će umanjen za vrijednost ostvarenog prihoda od projektnih aktivnosti.

11.6 S prvim dostavljenim Zahtjevom za plaćanje predujma ili ZNS-om, Korisnik je dužan PT-u 2 dostaviti IBAN broj bankovnog računa na koji se vrše isplate po ovom Ugovoru, te potvrdu banke iz koje su vidljivi podaci o korisniku bankovnog računa.

11.7 Ostali troškovi u Projektu izračunati primjenom fiksne stope u visini od 15 % izravnih troškova osoblja izuzimaju se iz ukupne vrijednosti elementa u kojem se nalaze u smislu primjene točke 12.2 pod g) i točke 21.2 pod c) Općih uvjeta koji se primjenjuju na projekte financirane iz Europskog socijalnog fonda u financijskom razdoblju 2014.–2020.

**Članak 12. – Adrese za kontakt**

12.1 U svakom obliku komunikacije koji je povezan s ovim Ugovorom važno je navesti referentni broj Ugovora te ga poslati na sljedeće adrese:

Za PT1

<*adresa, telefaks i adresa elektronske pošte organizacijske jedinice vodstva PT1>*]

PT1 pisanim putem dostavlja Korisniku o podatke o osobi i adresi elektroničke pošte za kontakt.

Za PT2

< *adresa, telefaks i adresa elektronske pošte organizacijske jedinice vodstva PT2>*].

PT2 pisanim putem dostavlja Korisniku o podatke o osobi i adresi elektroničke pošte za kontakt.

Za Korisnika

< *adresa, telefaks, adresa elektronske pošte Korisnika* >

Korisnik pisanim putem dostavlja PT-u 1 i PT-u 2 podatke o osobi i adresi elektroničke pošte za kontakt.

12.2. PT1, PT2 i Korisnik su obvezni bez odgađanja, a najkasnije u roku od 3 dana od dana nastanka promjene vezane uz kontakt podatke iz točke 12.1. ovog članka, obavijestiti pisanim putem druge ugovorne strane o nastaloj promjeni.

**Članak 13. – Prilozi**

13.1 Sljedeći prilozi sastavni su dio Posebnih uvjeta Ugovora:

Prilog I: Prijavni obrazac A

Prilog II: Opći uvjeti koji se primjenjuju na projekte financirane iz Fondova u financijskom razdoblju 2014.–2020.

Prilog III: Postupci nabave za osobe koje nisu obveznici Zakona o javnoj nabavi *(ako je primjenjivo)*

13.2 U slučaju proturječnosti između odredaba ovih Posebnih uvjeta i bilo kojeg povezanog Priloga, odredbe Posebnih uvjeta imat će prvenstvo. U slučaju neslaganja odredaba Priloga II i onih iz drugih Priloga, odredbe Priloga II imat će prvenstvo.

**Članak 14.**

Sastavljeno na hrvatskom jeziku u 3 istovjetna primjerka od kojih svaka Strana zadržava po jedan izvorni primjerak.

|  |  |  |  |
| --- | --- | --- | --- |
| **Za Posredničko tijelo razine 1** | | **Za Posredničko tijelo razine 2** | |
| Ime |  | Ime |  |
| Funkcija |  | Funkcija |  |
| Potpis |  | Potpis |  |
| Datum |  | Datum |  |
| **Za Korisnika** | |  | |
| Ime |  |  |  |
| Funkcija |  |  |  |
| Potpis |  |  |  |
| Datum |  |  |  |

1. Razdoblje primjene Ugovora uključuje i razdoblje nakon provedbe Projekta unutar kojega je Korisnik nadležnim tijelima obvezan podnositi izvješće sukladno odredbama Priloga II Opći uvjeti. [↑](#footnote-ref-2)
2. Zadnjim danom razdoblja provedbe smatra se dan u mjesecu u kojem završava razdoblje provedbe, a koji po svom broju odgovara danu kad je stavljen zadnji potpis na Ugovor. Ukoliko tog dana nema u mjesecu u kojem završava razdoblje provedbe, razdoblje provedbe završava posljednjeg dana toga mjeseca. [↑](#footnote-ref-3)
3. Razdoblje financiranja započinje datumom kada je zadnja Strana potpisala Ugovor i završava datumom kada je izvršena posljednja financijska transakcija između ugovornih Strana. Obveza osiguravanja izvješća o napretku započinje Razdobljem financiranja projekta. [↑](#footnote-ref-4)
4. Razdoblje prihvatljivosti izdataka započinje najranijim mogućim datumom i završava zadnjim datumom na koji izdatak može nastati, a da se pritom smatra prihvatljivim za dodjelu doprinosa iz strukturnih fondova i Kohezijskog fonda EU, a stoga i za dodjelu doprinosa nacionalnog sufinanciranja te za uključivanje u Izjavu o izdacima koju podnosi TO, pod uvjetom da je sukladan s odredbama Pravilnika o prihvatljivosti izdataka (Narodne novine 149/2014, 14/16, 74/16), relevantnim Operativnim programom i relevantnim Pozivom na dostavu prijedloga. Razdoblje prihvatljivosti izdataka u svakom slučaju mora biti unutar sljedećeg vremenskog okvira: 01. siječnja 2014. do 30. lipnja 2023. [↑](#footnote-ref-5)
5. <http://www.esf.hr/wordpress/wp-content/uploads/2020/02/Uputa-o-prihvatljivosti-tros%CC%8Ckova-plac%CC%81a-i-povezanih-tros%CC%8Ckova-v.1.4.-velja%C4%8Da-2020..pdf> [↑](#footnote-ref-6)